Ftit taż-żmien ilu kont qed inqalleb ftit siti sabiex lill-istudenti nibagħtilhom xi poeżiji oħra ta' Ġorġ Borg . Punt pożittiv fis-sillabu l-ġdid tal-Malti għal-livell Ordinarju (li nittama ma jiġrix bħad-Deċiżjonijiet u wara xi 5 snin jibqgħu jsejħulu ġdid) hu li qed inlaqqgħu lill-istudenti tagħna ma' numru ikbar ta' kittieba, minn qabel ir-Romantiċi sa dawk ta' żmienna. Il-biċċa hi li ta' kull poeta nagħmlu poeżija waħda biss u għalhekk inħoss il-bżonn li biex jispikkaw ċerti aspetti bħal temi, stil, reġistru u l-bqija, nagħti lill-istudenti doża oħra ta' poeżija biex hekk mhux biss jogħdsu imma jaqdfu wkoll (żewġ verbi li jfakkruni fix-xogħlijiet ta' Borg). Dawk il-poeżiji li bgħatt lill-istudenti li sibthom f' sit partikolari , iddeċidejt li nagħmel xi ħaġa bihom. Għall-ewwel kważi ddarrast għax ta' Ġorġ Borg u sbieħ wisq kif inhuma, imma f'ġieħ id-devjazzjoni u d-djalogu letterarju qed nippreżentahom miktuba mill-ġdid hawnhekk. L-ewwel sett huma l-poeżiji oriġinali tiegħu; it-tieni sett huma tiegħi kif imnebbħa minn tiegħu. ĠORĠ BORG POEŻIJA Hawn tant enerġija maħżuna ġo dal-mikrokożmu ta' vers li qed nistennieh li jisplodi Naf tifel li tela' mill-baħar. Naf tifel li farfar tfulitu Fuq medda ta' ramel. Naf tifel li x-xatt kien pajjiżu U l-mewġ kien id-demm jiġri fih. Naf tifel li reġa' mar lura Fil-baħar, Fil-qiegħ. moħħi jixgħelli waħdu u l-jiem ta' hena jidhruli twal. U f'dak il-ħin għal ftit niġġerra ħafi ġol-infinit? L-ILMA TAL-WIED Minn qalbi fis-skiet dejjem għaddej l-ilma tal-wied. Xi darba, meta jieqaf, qalbi tkun ilha mgħarrqa ġol-ilmijiet. FIS-SEMA TIEGĦEK Fis-sema tiegħek tlajt nixgħel żewġ kewkbiet. U l-lejl kien kollu mħabba u qalbi kollha skiet. POEŻIJA Hawn taħt l-enerġija miżmuma, li qed nistennieha li tisplodi li ssir mument. NAF RAĠEL Naf raġel li far minn ġol-ilma. Naf raġel li farfar żmien żmienu ġo ħfajra fir-ramel. Naf raġel li meddet il-baħar qish' ommu u l-ħalel id-dmija ta' fih. Naf raġel li żar reġa' l-baħar sal-qiegħ. moħħi jisplodi u l-jiem ta' ferħ jidhru twal twal twal. U f'dak il-waqt għal waqt niġri għerja għal ftit ġol-infinit. ILMET IL-WIED F'qalbi hemm is-skiet – ilma tal-wied – jekk trid ma jaqta' xejn. Jekk xi darba jieqaf tisponta għanja oħra minn ġol-ilmijiet? nixgħel jitħabbeb Imrobbija f'raħal li fis-seklu 21 għad għandu x-xjuħ miġburin qaqoċċa fuq iz-zuntier u l-bejjiegħa jgħajtu f'nofs tat-triq. Pass 'il bogħod mill-pjazza, ir-raħal bħal donnu jinbidel, jieħu xejra oħra. Ix-xiħ bil-qmis iċċangjata u wiċċu mimli tikmix jinbidel f'salesman b'xagħru ġġeljat. Fil-qalba ta' dan kollu- jien prodott taż-żewġ estremi. Nofs ras, kultant. Kultant ras sħiħa. Kaxxa ġenn. Nofs kaxxa ġenn. In-nofs l-ieħor, mimli kuluri. Sploduti. Bla nifs. Jew bi ftit. Basta jservini biex nasal sat-tmiem. Ħajti mimlija daqs bajda. Anzi aktar. Ħafna aktar minn bajda. Għax dik nofsha kolesterol u n-nofs l-ieħor bla togħma. U ġejja mill-annimali. U jien ftit iktar minn veġetarjana. Spazjata...il-kelma fuq fommi. Kultant tiżloqli bla ma naf u kultant insibni naħseb u naħseb u naħseb biex insibha. Persuna tal-mija fil-mija. Kultant, kważi. Jew sew jew xejn. Mix-xejn, noħloq. Quddiem il-ħolqien, nixxejjen.
ilmijiet